
ng plano ng rehimeng US-Arroyo na palawigin 
A- nang limang taon ang Comprehensive Agra- 

rian Reform Program (CARP) ay taliwas sa pag- 
susulong ng interes ng masang magsasakang matagal 
nang naghahangad ng tunay na reporma sa lupa. Wa- 
lang ibang layunin dito ang rehimeng US-Arroyo kun- 
di ang patuloy na linlangin at apihin ang masang 
magsasaka at ibulsa ang malaking pondo nito. 

Tulad ng lahat ng nagdaang programa sa reporma 
sa lupa ng reaksyunaryong estado, ang CARP ay huwad 
at walang tunay na kaugnayan sa repormang agraryo. 
Nagsilbi lamang ito para lalong pagtibayin ang mono- 


People’s Caravan 
sa Kamaynilaan 
PAHINA 3 


Mga tampok 
sa isyung ito... 


sa anti-magsasakang CARP 


polyong kontrol ng mga lupain sa bansa, at ibukas ang 
mga ito sa mga dayuhan alinsunod sa imperyalistang 
patakarang “globalisasyon.” Nitong mga nagdaang ta- 
on, ang pondo ng CARP ang naging isa sa mga naging 
pinakamalalaking palabigasan ng mga burukrata-kapi- 
talistang nakapwesto sa poder. 

Napakalaking kasinungalinan ang ipinagmamalaki 
ng Department of Agrarian Reform (DAR) na sa pama- 
magitan ng CARP ay naipamahagi na sa mga magsasa- 
ka ang 80% ng mga lupang agrikultural. Ang malawak 
na mayorya ng mga magsasaka ay nananatiling wala o 
kulang sa lupang masasaka at biktima ng pagsasaman- 


Pagsasamantala 


sa mga magsasaka Pagsasanay-militar 


sa Southern Tagalog 
PAHINA 10 


ng palay sa Eastern 


Visayas PAHINA 5 


talang pyudal at malapyudal. 

Upang maiwasan ang tunay na 
pamamahagi ng lupa sa mga mag- 
sasaka, iba't ibang pakana ang gi- 
namit ng mga panginoong maylupa 
sa ngalan ng CARP. Kabilang dito 
ang paghahati-hati ng malalaking 
lupain sa maliliit na parsela, pama- 
mahagi ng lupa sa mga bogus na 
benepisyaryo sa pamamagitan ng 
Voluntary Land Transfer/Direct Pay- 
ment Scheme, Leaseback/Buy-back 
Scheme, Crop (Conversion/Land 
Conversion Scheme, Contract Grow- 
ing Scheme, Joint Venture Scheme, 
Cooperative Scheme, Corporative 
Scheme, Stock Distribution Option 
Scheme at iba pang katulad na is- 
kema. 

Pinalala ng CARP ang malawa- 
kang pangangamkam ng lupa ng 
mga masasaka sa iba't ibang dako 
ng bansa. Lalo pang tumaas ang 
konsentrasyon ng mga lupain sa 
kamay ng mga luma at bagong pa- 
nginoong maylupa at dumami ang 
magsasakang nawalan ng lupa. Na- 
sa kamay ngayon ng mga pangino- 
ong maylupa ang mahigit 80% ng 
tinatayang 13 milyong ektaryang 
lupaing agrikultural sa bansa, ha- 
bang mahigit 80% ng mga magsa- 

saka sa bansa ay walang 
sariling lupang binubung- 
kal. 

Ginamit din lamang ng 
Malacañang at mga alipu- 
res nito ang CARP para la- 
lo pang magpakabundat. 
Kalakhan ng mahigit daan 
bilyon pisong badyet para 
sa CARP mula 1988 ay ni- 
nakaw lamang ng Malaca- 
hang at mga punong alipures nito. 

Bukod rito, pinagpistahan nina 
Arroyo ang P27 bilyon mula sa mga 
nasekwester noong 2004 na nakaw 
na yaman ng mga Marcos na ayon 
sa batas ay nakalaan sa CARP. 
Pinaglalawayan pa nila ang mala- 
king natitira pa rito. At sadyang di 
sila makuntento. Pinag-iinteresan 
ngayon nina Arroyo ang mahigit 
P100 bilyong badyet para sa li- 
mang taon pang pagpapalawig ng 
CARP. 

Ang sigaw na wakasan na ang 
CARP ay kaakibat ng sigaw ng mga 
magsasaka para sa tunay na repor- 
ma sa lupa. Itinataguyod at ipinag- 
lalaban ito ng lahat ng mga rebo- 
lusyonaryong pwersa at mga de- 
mokratikong sektor sa hanay ng 
mamamayan. 


Nilalaman 


Bilang ambag sa 
demokratikong pa- 
kikibaka para sa tu- 
nay na reporma sa 
lupa, isinusulong 
ngayon ng mga 
progresibong kina- 
tawan sa Kongreso 
ang pagsasabatas 
ng isang tunay na 
programa para sa re- 
porma sa lupa (ang Genuine Agrari- 
an Reform Program o GARP). Asa- 
hang ang pagsusulong ng GARP ay 
puspusang hahadlangan ng rehi- 
meng Arroyo kasabwat ng mga pa- 
nginoong maylupang naghahari sa 
Kongreso. 

Rebolusyong agraryo ang su- 
sing solusyon ng rebolusyonaryong 
kilusan sa problema ng mga magsa- 
saka sa kawalan o kasalatan ng lu- 
pang masasaka. Sa buong kasaysa- 
yan ng mga pakikibakang magsasa- 
ka sa Pilipinas, sa ganitong paraan 
lamang naipatutupad ang tunay na 
reporma sa lupa. Layon nitong pa- 
layain ang masang magsasaka mula 
sa pyudal at malapyudal na pagsa- 
samantala at pang-aapi. 

Rebolusyong agraryo ang pa- 
ngunahing nilalaman ng pamban- 
sa-demokratikong pakikibakang ka- 
salukuyang isinusulong ng mga ar- 
madong rebolusyonaryong pwersa 
sa Pilipinas. Sa pamamagitan nito, 
napakikilos ang malawak na ma- 

Balita 


sang magsasaka bilang panguna- 
hing pwersa ng rebolusyon at na- 
bubuo ang rebolusyonaryong ba- 
tayang alyansa ng proletaryado at 
uring magsasaka. 

Sa mga sona at larangang geril- 
ya sa buong bansa, isinasakatupa- 
ran ng rebolusyonaryong masang 
magsasaka ang iba't ibang antas ng 
programa para sa reporma sa lupa. 
Malawak ang pagpapatupad ng mi- 
nimum na programa nito na kinabi- 
angbayan@yáhoo:com bilangan ng mga pakikibaka para 

antas-antas na ibaba ang upa sa lu- 
pa, pawiin ang usura, itaas ang sa- 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas A 
hod ng mga manggagawang bukid, 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

kamtin ang makatarungang pre- 
syo sa mga produkto ng mga 
magsasaka, paunlarin ang iba't 
ibang anyo at antas ng koopera- 
syon at isulong ang produksyong 
agrikultural at iba't ibang progra- 
mang sosyo-ekonomiko, pang- 
edukasyon at pangkultura para sa 
kagalingan at kaunlaran ng 
masang magsasaka. 

Sa ilang lugar kung saan re- 
latibong malakas na ang arma- 
dong rebolusyonaryong pwersa 
at mahina ang kaaway, may nai- 
patutupad nang mga antas ng 
maksimum na programa ng re- 
porma sa lupa. Sa mga lugar na 
ito, ang mga nababawing lupa 
mula sa mga despotikong pangi- 
noong maylupa at mga manga- 
ngamkam, gayundin ang mga 
tiwangwang at abandonadong 
lupain, ay libreng pinabubungkal 
at nagiging kapaki-pakinabang 
sa mga magsasaka sa ilalim ng 
tuwirang pangangasiwa ng kani- 
lang kinapapaloobang mga koo- 
peratibang agrikultural at mga 
organo ng kapangyarihang pam- 
pulitika. Paparami ang mga ito 
habang lumalawak at sumusu- 
long ang rebolusyonaryong kilu- 
san at papalapit ang ganap na 
tagumpay. 

Bunga ng pagsusulong ng tu- 
nay na reporma sa lupa at iniha- 
hatid nitong mga tagumpay, mil- 
yun-milyong magsasaka ang su- 
masapi sa mga rebolusyonaryong 
organisasyon at lumalahok sa 
mga rebolusyonaryong pakikiba- 
ka. Libu-libo sa mga pinakama- 
huhusay nilang elemento ang su- 
masapi sa hukbong bayan. Sa pa- 
tuloy na pag-abante ng rebolus- 
yonaryong kilusan, ibayo pang 
kakalat ang apoy ng rebolusyong 
agraryo: hakbang-hakbang na 
wawasakin ang kapangyarihang 
pyudal at malapyudal sa kanayu- 
nan at antas-antas na isusulong 
ang digmang bayan sa buong 
bansa. [AB] 

People's caravan, 
isinasagawa sa Kamaynilaan 


aktibidad na ito na umikot sa mga piling komunidad upang magdaos 


Taasan ngayon sa Kamaynilaan ang People's Caravan. Layunin ng 


ng mga aktibidad pang-edukasyon at pangkultura hinggil sa kahira- 


pan, korapsyon at karapatang-tao. 

Pinangungunahan ang aktibi- 
dad na ito ng People's Chain, isang 
alyansa ng iba't ibang organisa- 
syon tulad ng Youth Revolt, Sining 
Bugkos, mga taong simbahan at 
mga lokal na organisasyon sa mga 
komunidad. Umikot na ito sa iba't 
ibang komunidad sa Tondo, Mayni- 
la: Bukid Area o North Caloocan, at 
South Caloocan. 

Noong Abril 25, inilunsad ang 
caravan sa pamamagitan ng isang 
maigsing programa sa Luneta. Sa- 
anman ito tumungo, mainit itong 
sinasalubong ng mamamayan sa 
mga komunidad. Sa Sto. Niño 
Church sa Tondo, Maynila, sinalu- 
bong ang caravan ng pagtunog ng 
kampana ng simbahan at pagtug- 
tog ng banda. Isang motorcade na- 
man ang isinagawa sa South Calo- 
ocan. Dumaan ito sa Dagat-daga- 
tan, Letre, Navotas at Malabon. Ka- 
sama sa motorcade ang drum and 
bugle corps ng Bagong Barrio. 

Kinatangian ang caravan ng 
iba't ibang aktibidad. Inilunsad 
ang mga Aralang Bayan at Kapihan 


na binubuo ng mga lektura, pali- 


han at talakayan. Kabilang sa 
mga tinalakay ang mga 
isyu ng korapsyon, ka- bi 
hirapan, mga isyu ng 
kabataan at pagtutu- 


ro ng mga karapa- 
tang-tao, ang krisis sa NG INI 
bigas at iba pang 

napapanahong 


isyu. Nag- 


mga a 
pag- 


sasanay sa teatro, musika at sining 
biswal. 

Aktibong lumahok ang mga ta- 
ong simbahan sa pamamagitan ng 
mga misa at pangunguna sa mga 
pagninilay-nilay. Dala nila ang te- 
mang “Katotohanan, Katarungan at 
Pagbabago.” Lumahok din sa ca- 
ravan si Joey de Venecia, saksi sa 
kasong NBN-ZTE deal, na nagsalita 
sa isang porum sa Tondo, Maynila. 

Ang mga kalahok sa caravan ay 
umikot din sa daan-daang mga ka- 
bahayan sa mga komunidad. 

Isinagawa naman ang Lugaw 
Protest sa Tondo at Bukid Area, ak- 
tibidad na tampok ang sama-sa- 
mang pagkain ng lugaw bilang pro- 
testa sa rehimen hinggil sa lumala- 
lang krisis sa pagkain sa bansa. Sa 
South Caloocan, isinagawa naman 
ang Sineng Bayan kung saan nagpa- 
labas ng pelikula hinggil sa mga 
pampulitikang pamamaslang, mga 
desaparecido, krisis sa bigas at iba 


pP pa. 

Bawat gabi, isinagawa 
ang Gabi ng Makabayang 
Sining (GAMAS), na kina- 
>n tampukan ng mga 
pangkulturang pagta- 
tanghal na nilahukan 
ng mga estudyante sa 
mga palihan sa sining at 
iba pang panauhin. 

Nakatakdang umi- 
kot ang Peo- 
1-7] ple's Caravan 
sa iba pang 
komunidad sa 

eo d] SR 
samaan aan Dr ca 


sa susunod na 
mga linggo. Œ 

Tusong pagbatikos ni Arroyo 
sa pagtaas ng singil sa kuryente 


na angal ng mamamayan sa mataas na singil sa kuryente. Gina- 


WE tigil pa rin ang rehimeng Arroyo sa pagsakay sa malawak 


gamit ito ng rehimen upang ibaling ang mga usapin mula sa lu- 
malalang krisis at sa sunud-sunod na mga kontrobersya at isyung tumata- 
ma kay Arroyo. Ginagamit din nito ang usapin para pagtakpan ang pa- 
ngunahing pananagutan nina Arroyo sa pagtaas ng singil sa kuryente. Bi- 
nibira nito ang pamilyang Lopez na kilalang kritikal sa paghahari ng re- 


himen at tinatangkang agawin ang 
palabigasan nina Arroyo. 

Sa pulong ng mga maysapi ng 
MERALCO noong Mayo 27, tinangka 
ni Winston Garcia, presidente at ge- 
neral manager ng Government Ser- 
vice Insurance System (GSIS), na 
agawin ang mayorya sa Board of Di- 
rectors (BOD) ng kumpanya. Kasab- 
wat si Jesus Martinez, Officer-in- 
Charge ng Securities and Exchange 
Commission (SEC), naglabas ang 
SEC ng kautusan upang patigilin 
ang nakatakdang eleksyon para sa 
lupon ng MERALCO batay sa pag- 
kwestyon ni Garcia sa mga botong 
“proxy” (mga maysapi ng MERALCO 
na nagbibigay-pahintulot ng pag- 
boto sa ngalan nila) na hawak ng 
mga Lopez. Tahasang binalewala ng 
MERALCO ang kautusan ng SEC. Iti- 
nuloy ang eleksyon kung saan naku- 
ha ng mga Lopez ang mayorya ng 
BOD. 

Gayunpaman, hindi pa rin ti- 
nantanan ng Malacañang ang ME- 
RALCO. Iginigiit ngayon ng Malaca- 
ñang na dapat kanselahin ang P1 
trilyong kontrata sa pagitan ng ME- 
RALCO at iba pang kumpanya ng 
mga Lopez na nagsusuplay ng mala- 
king bahagi ng kuryenteng ipinapa- 
sa ng MERALCO sa mga konsyumer. 
Pinatatanggal din nila ang panini- 
ngil ng MERALCO sa mga konsyumer 
ng “system loss” (na binubuo ng 
mga kuryenteng ninanakaw sa ME- 
RALCO at mas malaki pang sariling 
konsumo ng MERALCO sa kuryente). 
Pinababalik din nila ang mga depo- 


4 


kontrol sa Meralco upang gamiting 


sito para sa mga kuntador na iligal 
na siningil nito, gayundin ang iba 
pang labis-labis na mga siningil ng 
MERALCO sa mga konsyumer ng ku- 
ryente. 

Isinumbat naman ng mga Lopez 
na ang dapat pang tanggalin ay ang 
ipinapataw ng gubyerno na napaka- 
taas na royalty tax para sa produk- 
syon ng kuryente mula sa sariling 
likas na yaman ng bansa at VAT sa 


kuryente, na pawang binabalikat ng 
mga konsyumer. Samantalang P0.17 
kada kWh lamang ang taripa sa mga 
imported na bunker fuel at carbon, 
at P0.29 sa imported na natural gas 
(namina na gaas) na ginagamit sa 
produksyon ng kuryente, P1.79 ka- 
da kWh naman ang royalty tax kung 
ang ginamit ay lokal na natural gas 
at P0.70 kada kWh kung ang gina- 
mit ay lokal na geothermal steam 
(mainit na singaw mula sa lupa). 
Itinataas naman ng 12% VAT nang 
P0.21 kada kWh ang kailangang ba- 
yaran ng mga konsyumer ng kuryen- 
te. Ayon sa mga Lopez, mababawas- 
an nang mahigit P2.00 kada kWh 
ang singil sa kuryente kung tatang- 
galin ang napakalaking buwis na 
ipinapataw ng gubyerno. ABI 


Mga pagpapabango ni Arroyo 


S: harap ng napakatinding krisis sa ekonomya at mabigat na pasa- 
nin ng mamamayan, sunud-sunod na pakana ang ginagawa ng re- 
himen para kunin ang simpatya nila. Kamakailan, inianunsyo ng Pre- 
sidential Task Force on Energy ang paglalaan ng P2 bilyong “subsid- 
yo” para sa tinatayang 1.9 milyong mahihirap na konsyumer ng kur- 
yente ng MERALCO (mga kumukonsumo ng di lalampas sa 100 kWh 
kuryente kada buwan). Taun-taon umanong mamamahagi sa kanila ng 
tig-P1,000 hanggang 2010. Layunin nitong palabasing maramot ang 
MERALCO at pagmukhaing mapagmalasakit si Arroyo sa nakararaming 
naghihirap na konsyumer ng kuryente. 

Kagyat na sinundan pa ito ng kaparehong gimik na “subsidyo” na- 
man umano sa mga magsasaka. Mamamahagi rin daw ang gubyerno 
ng tig-P1,500 sa bawat magsasaka taun-taon hanggang 2010 para 
pambili ng abono. 

Habang nananatili ang maka-dayuhan at anti-mamamayang mga 
patakaran sa ekonomya, ang mga pondong ito ay walang saysay at 
walang idudulot na kaginhawaan sa mamamayan. Tulad ng iba pang 
mga “subsidyo” noong nakaraan, ang pondong ito ay gagamitin na 
namang palabigasan para sa susunod na eleksyon. Tulad ng paggamit 
sa P2.8 bilyong Ginintuang Masaganang Ani para sa eleksyong 2004 
(ang tinaguriang “fertilizer fund scam” na kinasangkutan ni Jocelyn 
“Joc-joc” Bolante), asahan nang gagamitin ang pondong ito sa pa- 
ngungurakot, panunuhol at pagbili ng mga boto sa eleksyon. ABI 

Patuloy na pagsirit ng presyo ng langis at bigas, 
gumagatong sa galit ng mamamayan 


alang pakundangan ang 
Wes ngayon ng mga 
presyo ng langis, bigas at 


iba pang bilihin. Lalo nitong nilu- 
lubog sa matinding kahirapan ang 
mamamayan at ginagatungan ang 
kanilang galit sa naghaharing rehi- 
men. 

Nitong Mayo, umabot na sa 
9.6% ang inaaming tantos ng im- 
plasyon dulot pangunahin ng pag- 
taas ng mga presyo ng pagkain. 
Pinakamataas na ito mula 1999. 
Itinutulak din ito ng walang tigil 
na pagsirit ng presyo ng langis. 

Ang pinakahuling pagtaas ng 
presyo ng langis nang P1.50 kada 
litro nitong Mayo 31 ay ika-11 be- 
ses na mula nang pumasok ang ta- 
ong 2008. Tumaas na nang kabuu- 
ang P9.50 ang presyo ng bawat li- 
tro ng gasolina mula noon at P10 
naman sa bawat litro ng krudo at 
gaas. Nitong nakaraang 10 araw ay 


tuluy-tuloy ang pagsirit ng presyo 
hanggang sa umabot na sa P50.67 
hanggang P55.15 ang kada litro ng 
premium unleaded gasoline; P42.91 
hanggang P48.00 ang kada litro ng 
krudo; at P48.30 hanggang P53.80 
ang kada litro ng gaas, kabilang ang 
12% value-added tax (VAT). Tumaas 
din nang P1 kada litro ang presyo 
ng liquefied petroleum gas (LPG). 
Sinasabayan ang pagsirit ng 
presyo ng langis ng krisis sa presyo 
ng bigas. Humahantong na ito nga- 
yon sa pagrarasyon at “panic buy- 
ing” sa ilang lugar sa Mindanao. 
Nitong Hunyo 1, libu-libo ang du- 
magsa sa pinakamalaking pamili- 
hang bayan sa Cagayan de Oro 
nang mabalitaang mawawala na sa 
mga palengke ang P18.25 kada ki- 
lo ng bigas na ibinebenta ng Na- 
tional Food Authority (NFA) at pa- 
palitan ito ng mas mahal na bigas. 
Ang presyo ng “well-milled 


Matinding pagsasamantala sa 


mga magsasaka ng palay sa Eastern Visayas 


gas at pagkain ang Eastern Visayas Region na binubuo ng mga is- 


Kaw ng iba pang bahagi ng bansa, hinahagyupit ng krisis sa bi- 


la ng Samar, Leyte, Biliran at kalapit na maliliit na isla. Daang ta- 
on nang inilulugmok ng pyudal at malapyudal na pagsasamantala at 
pang-aapi ang mga magsasaka, at napipigilan ang pag-unlad ng agrikul- 
tura sa rehiyon. Higit pa'y winawasak ng imperyalistang “globalisasyon” 
at liberalisasyon sa agrikultura ang kakayahang matugunan ng mamama- 
yan sa rehiyon ang sariling mga pangangailangan sa pagkain. Lalo pang 
tumitindi ang krisis sa pagkain sa lugar tuwing humahambalos ang mga 
sakunang dulot ng kalikasan, gayundin ng militarisasyon. 


Umaabot sa 25% ng kabuuang 
lupaing agrikultural ang nagaga- 
mit sa pagtatanim ng palay. Pero 
mahigit kalahati sa mga ito ay na- 
sa mabubundok na bahagi ng rehi- 
yon at walang irigasyon. Yaong 
may patubig ay nakakonsentra sa 
kalakhan sa kapatagan ng Leyte at 

ilang bahagi ng Biliran. Sampung 
porsyento lamang ng tinatayang 
93,000 ektaryang natatamnan ng 
palay sa Samar ang may patubig. 

Habang tumatagal, ang maliliit 
na lupaing natatamnan ng mga 
magsasaka ay lalo pang lumiliit. 
Ang abereyds na 3.37 ektarya kada 


rice” ay P45 hanggang P51 na ba- 
wat kilo. Sa Davao Oriental, tuma- 
as ang presyo ng bigas mula P38 
kada kilo noong Mayo 29 tungong 
P40 noong Mayo 30 at P42 noong 
Mayo 31 o 10.5% sa loob lamang ng 
dalawang araw. Tumataas na rin ang 
presyo ng mais. Ang primera kla- 
seng mais na pambigas ay nagkaka- 
halaga na ngayon ng P31.50 kada 
kilo at ang dilaw ay P18.50. Tuma- 
taas din ang presyo ng mga gulay. 
Ayon sa huling pag-aaral ng 
Asian Development Bank , umaa- 
bot na sa 23 milyong Pilipino o 
26% ng populasyon na kumikita 
ng P67 o mas mababa pa kada 
araw ang pinakamatinding hinaha- 
gupit sa bawat pagtaas ng presyo 
ng langis at pagkain. Ayon pa sa 
pag-aaral, 2.3 milyong Pilipino 
ang bumabagsak sa antas ng mga 
maralita sa bawat 10% pagtaas sa 
presyo ng pagkain. ABI 


a 


parsela ng palayan noong 1971 ay 
naging 2.16 ektarya na lamang ma- 
karaan ang 20 taon. Malaking ka- 
lakhan ng mga natatamnan ng pa- 
lay ay wala pang isang ektarya. 

Sa kalakha'y manwal at atrasa- 
do ang produksyon ng palay at iba 
pang pananim sa rehiyon. Sa Sa- 
mar, halos 90% ng mga palayan ay 
sinasaka sa pamamagitan ng paya- 
tak (paghahanda ng lupa sa pama- 
magitan ng pagpapatapak sa kala- 
baw hanggang lumambot ang lu- 
pa) at hasok (sabog-tanim). Napa- 
kapayak ng kagamitan ng mga 
magsasaka--itak at karet. Relati- 
bong abante na ang pamamaraan 
ng iilang gumagamit ng araro. Ya- 
ong malalapit lamang sa mga sen- 
trong bayan at syudad ang naka- 
gagamit ng hand tractor, dema- 
nong pambunot ng damo at iba 
pang maliliit na simpleng makina- 
rya tulad ng thresher at blower, na 
sa kalakhan pa'y inuupahan sa 
mga komersyante. 

Makasasapat sana ang pro- 
duksyon ng palay mula sa mga sa- 
kahan para sagutin ang pinakami- 
nimum na pangangailangan sa kon- 
sumo ng rehiyon. Ngunit ang 
nangyayari'y halos 10% lamang ng 
ani ng mga magsasaka ang nako- 
konsumo nila. Dahil marami na si- 
lang kailangang bayarang mga 
utang bago pa man makaani, mahi- 
git 90% ng kanilang ani ay tuwi- 
rang ipinambabayad sa utang o 
kailangan nang kaagad ibenta sa 
pamilihan upang may maipamba- 
yad sa mga utang. Sandali lamang 
makaraan ang pag-ani ay kailangan 
na nilang bumili ng bigas sa pamili- 
han. Dahil sa kawalan ng pambili ng 


bigas at iba pang makakain, la- , 
B igi 
DAGA 


ganap ang kagutuman sa rehiyon. 7%% 
Matinding pyudal at malapyu- hiladi 


dal na pagsasamantala sa mga 


magsasaka ang sanhi ng ganitong \ 


pagkaatrasado ng agrikultura,- 


lubhang kahirapan at malalang - - 


kasalatan sa pagkain ng masang 
magsasaka sa rehiyon. 

A: Upa sa lupa 

B: Upa sa thresher 

C: Bayad sa trak- 35 
tora 11% 
D: Pestisidyo 

E: Binhi 

F: Abono 


G: Gastos sa pag- 
papatrabaho A 
H: Gastos sa 26% 
pagkain 

I: Natitira sa 
kasamá 

J: Bayad sa NIA 


Umaabot sa 59% ng mga pala- 
yan ang pagmamay-ari ng iilang 
panginoong maylupa at pinasasaka 
sa mga kasamá. Umaabot sa 17% 
lamang ng mga sakahan sa rehiyon 
ang sinasaka mismo ng mga mag- 
sasakang nagmamay-ari ng lupa. 

Sa mga lupaing pinasasaka la- 
mang sa mga kasamá, umiiral ang 
mga partihang hati (50-50), tinat- 
lo (67-33) at inapat (75-25) de- 
pende sa lugar. 

Nakikihati pa sa natitirang par- 
te ng magsasaka ang mga nego- 
syante-usurero na tumataga nang 
malaki sa anyo ng makausurang in- 
teres sa pautang, pagpapaupa ng 
mga gamit-pansaka at pagpepresyo 
ng mataas sa mga pangangaila- 
ngan ng mga magsasaka sa produk- 
syon at konsumo. Ito ay habang 
binabarat ang presyo ng mga pro- 
dukto ng pagsasaka. Minsan, 


umaabot pa nang hanggang 200% 
ang interes ng pautang na kaila- 
ngang bayaran sa loob ng limang 


J 19% 
2% 


Upa, gastusin at parte ng magsasaka sa 
isang ektaryang palayan na may patubig 
Pinagkunan: Sagupa-SB Research Department 


buwan. 

Sa isang partikular na pag-aaral 
sa isang palayang may irigasyon, 
umaabot lamang sa P23.70 ang ki- 
nikita ng magsasaka kapalit ang 
isang araw na trabaho sa isang ek- 
tarya, kung mga tradisyunal na 
binhi ang ginagamit. Ito ay mata- 
pos ibawas ang upa sa lupa, 
thresher, patubig, bayad sa trakto- 
ra, gastos sa pestisidyo, binhi, 
abono, pasahod at pagpapakain sa 
mga inupahan para tumulong sa 
pagsasaka. Kumpara rito, umaabot 
sa P40 ang kinikita ng panginoong 
maylupa mula sa tinatrabaho ng 
isang kasamá kada araw sa isang 
ektarya kung kukwentahin lamang 
ang upa sa lupa. Lumalaki pa ito 
kung pag-aari rin ng panginoong 
maylupa ang mga gamit pansaka na 
inuupahan ng magsasaka. (Tingnan 
ang graph) 

Lalong lumiliit pa ang kinikita 
ng kasamá habang lumalaki ang ki- 
nikita ng mga komersyante-usurero 
kung mga bagong binhing hybrid 
(mestiso) na pinalalaganap ng 

reaksyunaryong 
. gubyerno ang 
“ginagamit. Mas 
malaki ang gastu- 
sin sa produksyon sa 
mga bagong binhing 
4 hybrid dahil nangangalla- 
A ngan ang mga ito 
s3” ng mas maraming 

abono at pestisidyo. ŒW 

Matatabang panuhol ng China 
sa ganid na rehimeng Arroyo 


ng dambuhalang suhulan sa kontratang National Broadbang Net- 
A (NBN) na nabunyag noong nakaraang taon ay isa lamang sa 
maraming maanomalyang kontrata na pinasok ng rehimeng Arroyo 
sa gubyerno at mga pribadong kumpanyang Chinese. Bukod sa ngayo'y 
kilala nang suhulang NBN-ZTE, nariyan din ang proyektong Northrail, 


Southrail at Cyber Education. 

May 18 pang proyekto sa agri- 
kultura, irigasyon, riles ng tren, 
paliparan, daungan, haywey, tulay, 
telekomunikasyon, pabahay at eco- 
nomic zone na nilagdaan noong 
Enero 2007 nang bumisita sa ban- 
sa si Wen Jiabao, ang premier ng 
China. 

Sa loob ng pitong taon nang 
panunungkulan ni Arroyo, pumirma 
ang kanyang rehimen ng 65 kasun- 
duan sa gubyerno ng China. Kapa- 
lit ng mga kontratang ito ang tau- 
nang pautang na $2 bilyon hang- 
gang 2010. Sa kasalukuyan, ang 
China na ang ikalimang pinakama- 
laking pinagkakautangan ng Pilipi- 
nas. Walang kaparis ang dami at la- 
ki ng mga kontratang ito kumpara 
sa mga pinasok ng mga nauna sa 
kanya sa Malacahang. 

Sa kabuuan, ang mga napirma- 
hang kontrata sa pagitan ng China 
at Pilipinas ay umabot sa 89 mula 
1975-2007, kung saan 32 o mahi- 
git 30% ay nilagdaan noong 
Enero 2007. 

Sadyang tagibang ang 
mga kasunduang ito. Sa 
apat ditong kaugnay ng 
agrikultura, pumayag 
ang gubyernong Arro- 
yo na gamitin ang 
hindi bababa sa 
1.24 milyong 
ektarya para 
sa iba't ibang 
pananim. May 
kasunduan din 
tungkol sa produk- 
syon ng bio-ethanol 
sa daan-libong ek- 


Na 

L 

tarya ng lupang agrikultural. Sak- 
law ng tatlong kontrata ang pagbu- 
bukas sa dayuhang negosyo ng mu- 
nisipal na karagatan na dapat ay 
nakareserba lamang sa maliliit na 
lokal na mangingisda. 

Sa paghahabol ng malaking 
kikbak, yumuyuko ang rehimeng 
Arroyo sa lahat ng kagustuhan ng 
gubyernong China. Kabilang dito 
ang pagpapabasura nito sa Base- 
lines Bill o House Bill 3216. Ang 
HB 3216 ay nagtatakda ng teritor- 
yo ng Pilipinas para sana mairehis- 
tro ito sa United Nations Conven- 
tion on the Laws of the Sea (UNC- 
LOS) bago sumapit ang dedlayn ni- 
to sa Mayo 13, 2009. Alinsunod sa 
panukalang batas na ito, iginigiit 
na saklaw ng teritoryo ng Pilipinas 
ang kabuuan ng Spratly Islands na 
pawang nakapaloob sa 200 nautical 
miles (o 370 kilometro) mula sa 


kanlurang baybayin ng Pilipinas at 
sa gayon ay bahagi ng eksklusi- 
bong sonang pang-ekonomya ng 
bansa. Nag-aalala si Arroyo na ika- 
gagalit ng China ang panukala na 
ito dahil taliwas iyon sa kasundu- 
ang Joint Marine Seismic Underta- 
king (JMSU) na sikretong pinasok 
niya kasama ang China noong 
2004 at Vietnam noong 2005. Nag- 
bibigay-daan ang JMSU sa mala- 
yang pagsasarbey ng mga kalahok 
sa kasunduan sa Spratly Islands at 
ibang bahagi ng karagatan sa pali- 
gid upang alamin ang mga depo- 
sitong langis sa lugar. 

Walang pakundangang ibinu- 
bukas ng mga kasunduang ito ang 
lupa at karagatan ng Pilipinas sa 
walang habas na dayuhang pagne- 
negosyo. Hihikayatin din ng mga 
proyektong ito ang pang-aagaw at 
pagpapalit-gamit ng lupa na mag- 
papalala sa karalitaan ng dati nang 
hikahos na masang magsasaka at 
magpapasahol sa laganap nang ka- 
gutuman sa bansa. 

Todo-larga ang pagpasok ng 
pangkating Arroyo sa mga pang- 
ekonomyang kasunduan sa China. 
Ang mga ito'y oportunidad para ma- 
kapangurakot. Di tulad ng pangu- 
ngutang sa US, Japan, European 
Union at IMF-WB na nanga- 
ngailangan ng napakaraming 
rekisito, pumapayag ang Chi- 

na na gawing sikreto ang mga 
kasunduan at naging kalaka- 
ran na nitong bigyan ng 
malalaking kikbak ang 
mga upisyal ng gubyer- 
no. Matatandaang sa 


ZA naunsyaming proyektong 


NBN-ZTE ay umabot sa 


halaga ng kikbak sa mag- 
asawang Arroyo at mga 
alipures nila. ABI 


A O 
N mahigit 5170 milyon ang 

sir: PANANALANTA NG PASISTANG ESTADO MATATAGUMPAY NA OPENSIBA NG BHB ar 


Mangingisda, 
pinaslang ng militar 


sang mangingisda ang pinatay ng mga elemento 
IE Philippine Navy at isang pastor at lider- 

magsasaka ang dinukot at tinortyur. Kabilang ang 
mga ito sa dumaraming kaso ng paglabag sa kara- 
patang-tao ng rehimeng Arroyo. 

Hunyo 3. Isang mangingisda ang pinagbabaril at 
napatay ng nagpapatrulyang mga elemento ng Philip- 
pine Navy nitong Hunyo 3 sa isla ng Tumalutap sa 
Zamboanga City. Sa kaugnay na insidente, inaresto rin 
ng mga sundalo noong araw na iyon ang sampung 
mangingisda sa baybaying barangay ng Taluksangay sa 
parehong syudad. 

Binatikos ng Pamalakaya ang pangyayari at iginiit 
na imbestigahan ito ng Commission on Human Rights. 
Anang Pamalakaya, ang biktimang taga-Zamboanga 
City ang ika-22 mangingisdang pinaslang mula nang 
manungkulan si Gloria Arroyo noong 2001. Pito sa 
mga biktimang mangingisda ay mga rehiyunal at pam- 
prubinsyang lider ng Pamalakaya. 

Mayo 18. Dinukot ng tatlong elemento ng militar 
na nakasibilyan si Bernadith Dignos, 26, organisador 
ng Kilusang Magbubukid ng Pilipinas (KMP)-Lanao del 
Norte. Dinampot siya sa harap ng Mr. Beefy Burger sa 
Iligan City. Inilitaw siya matapos ang limang araw. Ka- 
salukuyan siyang nakapiit ngayon sa kasong rebelyon 
sa pamprubinsyang bilangguan ng Misamis Occidental. 

Mayo 6. Dinukot nitong Mayo 6 sa Tanay, Rizal si 
Pastor Rodel Canja ng mga pwersa ng militar habang 
papunta sa taunang pulong ng Northeast Southern Ta- 
galog Conference ng United Church of Christ in the 
Philippines. 

Pinasakay siya sa isang van, tinutukan ng baril at 
tinakpan ng panyong basa ng gamot ang kanyang 
ilong at agad siyang nawalan ng malay. 

Ipinailalim siya sa matinding sikolohikal na 
tortyur. Habang siya'y iniinteroga, pinarinig sa kanya 
ang pagkalabit ng gatilyo ng baril, pinagbantaang 
pagpapatayin ang kanyang mga kapatid at magulang 
kung hindi siya makikipagtulungan sa militar. May 
isang panahon pang isinubo sa kanya ang dulo ng ba- 
ril habang pilit siyang pinaaamin na siya at kapwa 
niya pastor na si Berlin Guerrero ay myembro ng Par- 
tido Komunista ng Pilipinas. Si Pastor Guerrero ay 
dinukot noong Mayo 2007 at hanggang ngayon ay ili- 
gal na nakakulong. ABI 

Mga armadong 
aksyon ng BHB 


imang elemento ng kaaway ang namatay at wa- 
| lo ang nasugatan sa magkakahiwalay na ak- 


syong militar ng Bagong Hukbong Bayan (BHB) 
sa Sorsogon, Negros Oriental, Davao Oriental at Nue- 
va Ecija nitong huling linggo ng Mayo hanggang 
unang linggo ng Hunyo. 

Hunyo 5. Limang elemento ng Citizens” Armed 
Forces Geographical Unit (CAFGU) ang malubhang 
nasugatan nang masabugan sila ng command-deto- 
nated land mine habang nagpapatrulya sa Barangay 
Dongan Pekong, Matanao, Davao Oriental. 

Hunyo 4. Tatlong elemento ng 7th Scout Ranger 
Company ang namatay nang tambangan ang 
kanilang yunit ng isang tim ng BHB sa Sityo 
Macabalo, Barangay Bacalon, Magallanes, Sorsogon. 
Pabalik sa kanilang himpilan sa Barangay Tula-tula 
ang mga sundalo sakay ng isang motorsiklo nang 
tambangan sila. Isang .45 kal pistola ang nasamsam 
mula sa ambus. 

Isang elemento naman ng CAFGU ang nasugatan 
sa harasment na inilunsad ng BHB sa detatsment ng 
militar sa Barangay Binolbohan, Guihulngan City, 
Negros Oriental. Kasalukuyang naglulunsad ng ma- 
tinding operasyon ang mga militar sa nasabing lugar 
nang mangyari ang harasment. 

Hunyo 3. Isang sundalo ng 78th IB ang namatay 
at isa pa ang nasugatan nang salakayin ng militar 
ang pinagdudahang kuta ng BHB sa Sityo Avocado, 
Barangay Talalak, Sta. Catalina, Negros Oriental. 

Namatay naman sa ambus ng BHB noong araw 
ding iyon ang hepe ng Philippine National Police sa 
Boston, Davao Oriental na si P/Insp. Jonnel Belen- 
son. Tinambangan si Belenson, kasama ang dalawa 
pang pulis habang patungo sila sa kabayanan. Di- 
nakip at inimbestigahan ng BHB ang mga kasama ni 
Belenson, subalit pinakawalan din sila matapos ang 
ilang araw. 

Mayo 26. Sa Nueva Ecija, nasugatan si Lt. Hec- 
tor de Leon, hepe ng 73rd Division Reconnaissance 
Coy (DRC) nang makasagupa nila ang isang pangkat 
ng BHB sa Sityo Kabilogan, Rio Chico, General Tinio. 
Kasalukuyang nag-ooperasyon ang pinagsanib na 
mga pwersa ng 73rd DRC, Philippine Army Intelli- 
gence Group at pulisya ng General Tinio nang maga- 
nap ang sagupaan. AB] 

MATATAGUMPAY NA OPENSIBA NG BHB Mr 


Mga taktikal na opensiba, 
sagot ng BHB sa matinding militarisasyon 
sa Northern Samar 


i bababa sa 15 elemento ng kaaway ang namatay at di mabilang partisano sa ilalim ng RUC ang 
D pamprubinsyang himpilan ng puli- 
sya sa (Catarman, kabisera ng 

Northern Samar. Nakalikha ng mala- 
kas na putok ang naturang aksyon 


subalit itinanggi ito ng mga pulis 


ang nasugatan sa sunud-sunod na mga taktikal na opensiba ng 
Bagong Hukbong Bayan (BHB) sa Northern Samar. Ang mga open- 
siba ng BHB ay tugon sa malawakang operasyong militar na inilulunsad 
ng AFP sa prubinsya at mga karatig na lalawigan. Hibang na pangarap 
ng AFP na gapiin ang armadong rebolusyonaryong kilusan sa isla ng Sa- 


mar bago magtapos ang 2008. 


Bunga nito, isang kampanya 
laban sa militarisasyon ang inilu- 
lunsad rin ng mamamayan sa lugar 
para kundenahin ang matitinding 
paglabag sa karapatang-tao laluna 
sa mga liblib na bayan ng Las 
Navas at Catubig sa prubinsya. Sa- 
pilitan nang lumikas ang mara- 
ming tagabaryo sa mga apekta- 
dong lugar dahil sa pandarahas sa 
kanila ng kaaway. Ilang lugar na 
rin ang naiulat na idineklarang 
“no man's land” ng militar kung 
saan lahat ng matyempuhang tao 

o hayop ay binabaril. 
Sumusunod ang ilang panimu- 
lang ulat na nakalap ng Ang Bayan: 
Mayo 15. Walong sundalo ang 
namatay samantalang walang na- 
ging kaswalti sa panig ng BHB 
nang ambusin ng isang yunit ng 
Rodante Urtal Command (RUC) ng 
BHB-Northern Samar ang nag-oo- 
perasyong mga tropa ng Charlie 
Coy ng 63rd IB bandang alas-12 
ng tanghali sa pagitan ng Baran- 
gay Imelda at Catotoogan sa Las 

Navas. 

Noong araw ding iyon, 
bandang alas-3:30 ng 
hapon ay nagsagawa rin 
ng ambus ang Sylvio 
Pajares Command ng 
Front 4-Northern 
a Samar sa mga 
Mi YY TLB tropa ng Bra- 
j vo Coy ng 
63rd IB sa pa- 
gitan ng Barangay Bato at 
Bangon, Gamay sa parehong 
prubinsya. Apat ang 
kumpirmadong namatay 
na mga sundalo sa natu- 
rang ambus samanta- 
lang isa ang nasugat- 
an sa panig ng BHB. 
Abril 29. Hinagi- 
san ng home-made na 
granada ng isang tim ng mga 


at sinabing may transpormer 
lamang daw ng kuryente na suma- 
bog sa loob ng compound ng him- 
pilan. 

Abril 19. Nakapagdulot ng di 
pa mabilang na kaswalti ang isang 
iskwad ng BHB nang harasin nila 
ang kampo ng Charlie Coy ng 20th 
IB sa Barangay Trojillo, Bobon, 
Northern Samar habang nakahanay 
ang mga sundalo para mag-ehersis- 
yo. 

Abril 12. Di rin mabilang ang 
kaswalti ng kaaway nang harasin 
ng isang yunit ng RUC ang himpi- 
lan ng isang kumpanya ng 52nd IB 
sa Barangay Salvacion, San Isidro, 
Northern Samar. 

Dalawa naman sa nag-ooperas- 
yong mga tropa ng 20th IB ang na- 
matay nang harasin ng Nida Can- 
tong Command ng Front 3-Northern 
Samar ang yunit-militar sa Baran- 
gay McKinley, Catarman nitong 
Abril. 

Marso 2. Pinarusahan ng kama- 
tayan si Sgt. Nandy Nier, pinuno ng 
death squad at upisyal paniktik ng 
20th IB sa Barangay Balite, San 
Isidro, Northern Samar. Responsa- 
ble ang naturang upisyal sa pagpa- 
tay sa apat na magsasaka sa lugar 
mula 2007 hanggang 2008. Isa sa 
mga naging biktima nito ay si Tony 
Jumadiao, taga-kilometro 11, Hap- 
py Valley, San Isidro. ABI 


È q MGA ULAT KORESPONSAL 


Pagsasanay ng mga mandirigma sa Southern 
Tagalog, matagumpay na idinaos 


patuloy na pagpapalawak at pagpapalakas ng Bagong Hukbong 


He napipigilan ng tindi at bangis ng Oplan Bantay Laya II ang 


Bayan (BHB) at rebolusyonaryong kilusan sa Southern Tagalog. 
Katunayan, mula katapusan ng Pebrero hanggang unang linggo ng Abril, 
nakapagdaos ng pulitiko-militar na pagsasanay, sa kabila ng walang ti- 


gil na operasyong militar ng AFP. 


Nakapagpatapos ng pagsasanay 
ang 20 mag-aaral mula sa iba't 
ibang larangan ng gawain. Siyam 
sa mga nagtapos ay mga sinasanay 
na upisyal at mandirigma ng Ba- 
gong Hukbong Bayan. Nakapagsa- 
nay din ng mga instruktor, kabilang 
ang mga bagong instruktor sa pag- 
sasanay militar. Apat sa mga taga- 
pagsanay ay babae. 

Ang Batayang Pagsasanay Puli- 
tiko-Militar ay isang kurso na dina- 
daanan ng lahat ng bagong mandi- 
rigma o treyni sa BHB. Mayroon 
itong bahaging teoretikal at prakti- 
kal. Laman ng teoretikal na pag- 
aaral ang Mga Katangian ng Ating 
Digmang Bayan, mga batayang 
oryentasyon tulad ng regulasyong 
militar, hinggil sa 
gawaing masa sa Rad N 
kanayunan, tak- 
tikang gerilya at 
marami pang iba. 
Kasama rin sa te- 
oretikal ang pag- 
susuri ng mga 
opensiba at de- 
pensibang aksyon 
at pagkilala sa ka- 
away. Ang kombat-ma- 
niobra at indibidwal na 
pagsasanay naman ay may 
bahaging teoretikal at may ba- 
haging praktikal din. 

Bago magsimula ang por- 
mal na pagsasanay ay nag-eehersi- 
syo tuwing umaga ang mga treyni. 

Ito ay para ihanda sila sa praktikal 
na bahagi ng pagsasanay. Ang mga 
unang linggo ay inilaan sa teoreti- 
kal na pag-aaral. Sinimulan ang 
mga praktikal na pagsasanay nang 
matasang handa na rito ang mga 
mag-aaral. 

Nasa kalagitnaan ng pagsasa- 
nay ang mga Pulang mandirigma 
nang dumating ang kaaway at 
nagsimula ang madalas at masin- 
sing pagkilos ng mga ito. Bilang 
adyasment sa sitwasyon, inunang 
tapusin ang mga praktikal na pag- 
sasanay, lalo na ang pagtawid sa 
obstacle course, upang pagkatapos 
nito'y pwede nang gibain ang mga 
itinayong istruktura at madaling 

makalilipat nang walang 


bakas, kung kinakailangan. 

Sa kabila ng mahigpit na sit- 
wasyon, nagagawa pa ring magka- 
roon ng mga breyk upang maka- 
pagpahinga, magsaya, at makisala- 
muha sa ibang mga kasama. Sa 
mga oras ng breyk lalo na sa gabi, 
nagdaraos din ng mga “kapihan” 
(mga paraan ng pagkilala at pag- 
alam sa mga iniisip at nararamda- 
man ng mga kasama sa anyo ng 
kwentuhan/talakayan, kantahan, 
laro, at iba pa) at panonood ng 
mga dokumentaryo at sine. Ginaga- 
mit din iyon upang tapusin ang 
mga takdang araling ibinibigay ng 
instruktor. 

Ang tagumpay ng pagsasanay 
ay hindi makakamit kung wala ang 
suporta ng masang magsasaka sa 
paligid ng kampuhan. Tumulong si- 
la sa pagtataguyod ng aktibidad at 
nagsilbing mata at tainga sa halos 
dalawang buwang treyning. 

Mainit silang pinasalamatan 
ng mga mandirigma sa idinaos na 
programa ng pagtatapos na itina- 
-~ On sa pagdiriwang ng ika- 
WI 39 na anibersaryo ng Ba- 
gong Hukbong Bayan. 

Nagtanghal dito ang 
mga nagsipagtapos ba- 
tay sa kanilang mga na- 
tutunan sa pagsasanay. 
Ang 20 Pulang man- 
dirigmang nagtapos ng 
pagsasanay nitong Marso 
sa Southern Tagalog ay 
ilan lamang sa libu-libong 
mga mandirigma na sinasa- 
nay sa buong bansa sa 
mga panahong ito. Patu- 
nay ito ng tuluy-tuloy na 
paglakas ng rebolusyonaryong ar- 
madong kilusan. 

Ka Bel, inihatid ng libu-libong 
mamamayan sa huling hantungan 


Eoen mamamayan ang 
naghatid sa mga labî ni Anakpa- 
wis Rep. Crispin “Ka Bel” Beltran sa 
huli niyang hantungan noong Mayo 
28. Inilakbay ang mga labî ni Ka 
Bel mula sa Taft Ave., Maynila, tu- 
ngo sa Tulay ng Mendiola at Bata- 
sang Pambansa bago ihatid sa An- 
gels of Meadows Memorial and Na- 
ture Park sa Angat, Bulacan. 

Lulan ng 10-wheeler na trak, 
idinaan ng daan-daang manggaga- 
wa ang mga labî ni Ka Bel sa Men- 
diola. Ibinasura rin nila roon ang 
mga bulaklak na padala ng Mala- 
cañang. 

Sa bulwagan ng Batasang Pam- 
bansa, pinarangalan si Ka Bel ng 
kanyang mga kapwa kongresista sa 
harap ng daan-daang mga mangga- 
gawa. Binasa ni Bayan Muna Rep. 
Satur Ocampo ang kanyang para- 
ngal kay Ka Bel na sinundan ng 


umaalingawgaw na sigaw na: “Itu- 
loy ang laban, Ka Crispin Beltran.” 
“Itaas ang sahod, syento beynte- 
singko.” Nagbigay-parangal din si- 
na Gabriela Rep. Liza Maza, Bayan 
Muna Rep. Teodoro Casiño at iba 
pang progresibong kinatawan. Ma- 
rami-raming kongresista, maging 
yaong mga kakampi ng administra- 
syon, ang dumalo sa burol. 

Nagmartsa ang umabot sa 
20,000 mamamayan mula sa Bata- 
san Complex sa Quezon City hang- 
gang SM Fairview sa Novaliches. 
Karamihan sa kanila'y nakasuot ng 
itim at pulang damit tanda ng pag- 
luluksa at pagpuprotesta. Habang 
nagmamartsa'y isinisigaw ang 
“Congressman Crispin Beltran, tu- 
loy ang laban!” 

Naglabasan at humilera ang 
mamamayan sa magkabilang panig 
ng daan upang magbigay-pugay sa 


Atrasadong pagpapahinto ni Arroyo 
sa pagtaas ng matrikula, binatikos 


Ru ng iba't ibang mga samahang estudyante ang rehimeng Ar- 
royo dahil sa mapagkunwari at labis na atrasadong panawagan nitong 
ipahinto ang anumang pagtaas ng matrikula sa mga State Colleges and 


Universities (SCU). 

Ayon sa National Union of Stu- 
dents of the Philippines, karamihan 
ng mga estudyante ay nakapag-en- 
rol na nang manawagan si Arroyo. 

Naniniwala ang mga estudyante 
na ginawa ni Arroyo ang panawa- 
gan para lamang magpabango sa 
harap ng mga kontrobersyang 
kanyang kinasasangkutan. Inamin 
naman ng Commission on Higher 
Education (CHED) na hindi na ma- 
pipigilan ang pagtaas ng matrikula 
sa mga pribadong paaralan dahil 

may pahintulot naman ito ng batas. 
Mahigit 370 mga paaralan ngayon 
sa buong bansa ang nagtaas ng ma- 
trikula nang hindi bababa sa 10%. 
Ayon sa Kabataang Pinoy, kung 
hindi matrikula, mga tinatawag na 
“miscellanous fee” ang itinataas ng 
mga paaralan. Ang mga bayarin na 
dapat ang paaralan ang nagbaba- 
yad ay ipinapataw sa mga estud- 
yante. Inihalimbawa nila ang sini- 
singil sa mga estudyante ng AMA 
Computer University na postal fees, 


N BALITA | 


yumaong bayani ng anakpawis at 
ng sambayanang Pilipino. May na- 
kabiting mga pulang laso sa mga 
kabahayan. “Nakikiramay kami. 
Ipinaglaban niya ang mahihirap na 
tulad namin,” sabi ng isang meka- 
niko sa Litex, Payatas, Quezon City. 

Mula sa Fairview, ang mga labi 
ni Ka Bel ay inihatid ng komboy ng 
mahigit 300 mga bus, dyip, trak at 
motorsiklo tungo sa Angat, Bu- 
lacan. 

Sa ibayong dagat, nagtipun-ti- 
pon at naglamay sa harapan ng 
Alexandra House sa Chater Road sa 
Hong Kong ang may 200 migran- 
teng manggagawa sa Hong Kong 
noong Mayo 25. Gayundin ang gi- 
nawa ng mga Pilipino sa Canada at 
sa US. Naging gabi ng mga awitin 
at tula at mga alaala ni Ka Bel ang 
gabi ng Mayo 26 sa Iglesia Filipina 
Independiente (IFI). Ilan sa mga 
dayuhang dumalaw sa burol ay ang 
Cuban ambassador sa Pilipinas na 
si Jorge Rey Jimenez at Charge d’ 
Affairs ng Venezuela na si Manuel 
Perez Iturbe. ABI 


Smart fee at copier fee; sa Trinity 
University of Asia na power charge 
fee; sa University of Cordilleras na 
land infrastructure maintenance 
and acquisition development fee; 
accreditation fee sa Technological 
University of the Philippines, at 
pre-registration fee naman sa Aqui- 
nas School. 

Nitong nakaraang taon ay sini- 
ngil naman ng P1 kada paggamit 
ng kasilyas ang mga estudyante ng 
Cavite State University. Ang Asian 
School of Arts and Sciences naman 
ay nangungulekta ng P250 para sa 
athletics fee kahit wala namang 
varsity team ang nasabing eskwela- 
han. Sarisaring tusong paraan ang 
ginagawa ng mga eskwelahan para 
lamang mapataas ang kanilang tu- 
bo. ABI 

Karapatan ng NDFP sa mga bank 
account nito, ibinalik ng korteng Dutch 


niutos nitong Hunyo 5 ng District Court sa The Hague, The Nether- 

lands na ibalik na sa National Democratic Front of the Philippines 
(NDFP) at ng mga upisyal at istap nito ang karapatang hawakan ang 
kanilang mga bank account. Pinagkaitan ng korte ang NDFP at mga upi- 
syal nito ng karapatan sa naturang accounts nang arestuhin si Jose Ma- 
ria “Ka Joema” Sison at salakayin ang upisina ng NDFP noong Agosto 
2007. Nireyd rin ang mga bahay ng mga upisyal at istap ng NDFP no- 


on. 

Inaresto si Sison batay sa ga- 
wa-gawang kasong nagsasangkot 
sa kanya sa pagkamatay nina Ro- 
mulo Kintanar at Arturo Tabara. 
Sina Kintanar at Tabara ay mga re- 
bisyunistang taksil na akusado sa 
mabibigat na kasong kriminal. Na- 
matay sila nang manlaban sila sa 
mga gerilya ng Bagong Hukbong 


Bayang inatasan ng rebolusyona- 
ryong hukumang bayan na umares- 
to sa kanila. 

Ang iba't ibang antas ng mga 
korteng Dutch na pinagdaanan ng 
mga gawa-gawang kaso laban kay 
Ka Joema ay pare-parehong nag- 
pasyang wala silang nakikitang 
matibay na ebidensya sa ikinakaso 


Monarkiya sa Nepal, winakasan 


LIBU-LIBO ang nagmartsa sa lansangan ng Kathmandu, kabisera 
ng Nepal nitong Mayo 28 para ipagdiwang ang pagwawakas ng 
monarkiya sa bansa. Pinagpasyahan ito ng Constituent Assem- 
bly ng Nepal na binuo upang magbalangkas ng bagong saligang 


batas para sa bansa. 


Aapat sa 601 myembro ng kapulungan ang bumoto laban sa 
paglusaw sa monarkiya. Ang paglusaw sa monarkiya ay tagumpay 
ng sambayanang Nepali sa pangunguna ng Communist Party of 
Nepal-Maoist na nahalal noong Abril na may pinakamalaking re- 


presentasyon sa kapulungan. 


Idineklara ng Constituent Assembly na ang Nepal ay isa nang 
sekular at demokratikong republika matapos ang 240 taong domi- 
nasyon ng monarkiya at relihiyong Hindu roon. 

“Awtomatikong magwawakas ang mga pribilehiyo ng hari," 
anang asembleya. Iniuutos ang pag-alis ni dating Haring Gyanen- 
dra at ng kanyang pamilya sa palasyo sa loob ng dalawang ling- 
go. Itinatadhana ng deklarasyon na maaari pa ring manatili sa 
bansa ang hari bilang ordinaryong mamamayan. 

Samantala, iginigiit na ngayon ng CPN-M na bilang pinaka- 
malaking partido sa Constituent Assembly ay nararapat nang 
hawakan nito ang pusisyon ng Presidente at Prime Minister ng 
Nepal. Sa ngayon ay hawak ni G.P. Koirala ng partidong Nepali 


Congress ang dalawang pusisyon. 


Nagbanta ang CPN-M na maglulunsad ito ng malawakang mga 
kilos-masa kung hindi kagyat na magbibitiw si Koirala. 

ng mga prosekyutor na Dutch la- 
ban kay Ka Joema. Sa gayon, 
magkakaparehong nag-utos ang 
mga korteng Dutch ng pagpa- 
palaya kay Ka Joema. 

Ipinahayag ng mga upisyal at 
istap ng NDFP, kabilang sina Luis 
Jalandoni, Coni Ledesma, Fidel Ag- 
caoili, Dan Borjal, Jose Maria Sison 
at Juliet de Lima-Sison na hindi 
makatarungan ang pagkakait sa 
NDPF ng karapatan sa naturang 
mga bank account dahil walang ki- 
nalaman ang mga ito sa kasong 
isinampa laban kay Ka Joema. 

Iginigiit din nina Jalandoni na 
ibalik sa kanila lahat ng dokumen- 
to at kagamitang kinumpiska sa ka- 
nila. Hanggang ngayon ay may ma- 
hahalaga pa ring mga dokumen- 
tong hindi ibinabalik ang pulisyang 
Dutch. 


Kasunduan kontra cluster 
bomb, pinagtibay 


ISANDAAN at siyam na bansa ang 
lumagda sa isang kasunduang mag- 
babawal sa paggamit ng mga cluster 
bomb. Ang kasunduan ay narating 
nitong Mayo 28 matapos ang 10 
araw na pagpupulong sa Dublin, Ire- 
land. 

Tumutol at di pumirma sa kasun- 
duan ang pinakamalalaking prodyu- 
ser ng mga cluster bomb kabilang 
ang US, Russia at China. 

Ang cluster bomb ay bombang 
nagkakalat ng mas maliliit pang 
bomba habang inihuhulog mula sa 
himpapawid. Malaon nang binaba- 
tikos ang paggamit ng gayong 
bomba dahil sa pinsalang idinudu- 
lot nito sa mga sibilyang inaabot 
ng mga bombang kumakalat sa ma- 
lawak na erya. 

Ginamit na ang gayong mga 
bomba sa mga gera sa Cambodia, Ko- 
sovo, Afghanistan, Iraq at Lebanon. 

Rebolusyong agraryo, 


sagot 


ONG | 
ANG REBOLUSYONG 


PA E 


ng plano ng rehimeng US-Arroyo na palawigin 
A- nang limang taon ang Comprehensive Agra- 

rian Reform Program (CARP) ay taliwas sa pag- 
susulong ng interes ng masang magsasakang matagal 
nang naghahangad ng tunay na reporma sa lupa. Wa- 
lang ibang layunin dito ang rehimeng US-Arroyo kun- 
di ang patuloy na linlangin at apihin ang masang 
magsasaka at ibulsa ang malaking pondo nito. 

Tulad ng lahat ng nagdaang programa sa reporma 
sa lupa ng reaksyunaryong estado, ang CARP ay huwad 
at walang tunay na kaugnayan sa repormang agraryo. 
Nagsilbi lamang ito para lalong pagtibayin ang mono- 


People’s Caravan 
sa Kamaynilaan 
PAHINA 3 


Mga tampok 
sa isyung ito... 


sa anti-magsasakang CARP 


polyong kontrol ng mga lupain sa bansa, at ibukas ang 
mga ito sa mga dayuhan alinsunod sa imperyalistang 
patakarang “globalisasyon.” Nitong mga nagdaang ta- 
on, ang pondo ng CARP ang naging isa sa mga naging 
pinakamalalaking palabigasan ng mga burukrata-kapi- 
talistang nakapwesto sa poder. 

Napakalaking kasinungalinan ang ipinagmamalaki 
ng Department of Agrarian Reform (DAR) na sa pama- 
magitan ng CARP ay naipamahagi na sa mga magsasa- 
ka ang 80% ng mga lupang agrikultural. Ang malawak 
na mayorya ng mga magsasaka ay nananatiling wala o 
kulang sa lupang masasaka at biktima ng pagsasaman- 


Pagsasamantala 


sa mga magsasaka Pagsasanay-militar 


sa Southern Tagalog 
PAHINA 10 


ng palay sa Eastern 


Visayas PAHINA 5 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


